Face shield

E-Class20px

Face shield (Nin’pɔbirigu) nyɛla neen' shɛŋa ŋan guri nira ka chɛri dɔriti kɔbbu ka bɛ booni li "Personal Protective Equipment" (PPE) la ni zaɣ' yini. Di tuma nyɛla di gu ŋun zaŋ li niŋ o maŋa ninni zaa (bee di yaɣ' shɛli) ka chɛri barinanima kamani bin shɛŋa din yiɣira pɔhim ni n-ti pahi pala zuɣu tankpa' gbulugu, tima din mihi bahina (labɔritirinim mini tuma duri ni), bee binshɛŋa din ʒiri dɔribimbira lɔhiri niriba (alaafee mini labɔritiri tuma duri shɛhi).

 Tuma duu (Industry) 
Face shield nia nyɛla di gu ka taɣi ŋun kpa li bee n-zaŋ li niŋ o maŋa ninni zaa bee di yaɣ' shɛli ni o nina ka che barinanima. Face shield tumi ka nir' yɛn zaŋ li niŋ o maŋa ka kpala ninkpara pahi di zuɣu.

 Di malibu 
So'chibsi ayi ka bɛ dola m-maani face shield nima: extrusion mini injection molding. Bɛ yi doli extrusion baŋsim m-mali face shield, di nyɛla din taɣiri binyɛra vɛnyɛla n-gari bɛ ni doli injection molding baŋsim m-mali shɛli dama extrusion sheets maa mali yaa n-gari injection molding. Shahira, hali bɛ yi mali face shield din zaɣ' faliŋtali bi yaɣi 0.8mm, di nyɛla din ni tooi ni taɣi kur' biɛlinli din yaliŋ paai 6mm din chana ka di tia paai 120 m/s (European standard, gubu ka che bimbiɛlima din tizobo galisi - medium energy impact), ka face shield shɛli bɛ ni zaŋ injection molding baŋsim mali mi tu ni di timsim paai 1.5 mm pɔi ka naan gu lala gubu tatabo. Tɔ amaa injection molding din nyɛla bɛ n-ni tooi niɣim niɣim shɛli dabam dabam n-gari extrusion.

 Alaafee tuma 
Alaafee tuma shee, face shield nɛma balibu alaafee tumtumda ni mali guri o maŋa o tuma shee ka chɛri ʒim bee binshɛɣu kam din nyɛ zaɣi kom bee pohim ka nyɛ din ʒiri dɔribimbira. Ŋmahinli nyɛla CPR mask pɔbbu/kpabu saha shɛli bɛ yi sɔŋdi so ni o vuhim labina bee CPR. Ŋmahinli din lahi bɛni nyɛla nira ye neen' shɛŋa nira ni yɛn ye n-gu o maŋ ka dɔribimbira kɔbbu (personal protective equipment) ni o gu o ninni ka che binshɛŋa ŋan ʒiri dɔribimbira.

 Polinsi mini soojanima 
Soojatali be fukumsi zalisi zaŋ tum tuma shee, bɛ ni tooi mali face shield ni di gu ka taɣi barina binyɛra din chani ni yaa pam ni barina binyɛra din dii bi chani ni yaa pam. Din bi guri ka taɣiri barina binyɛra din chani ni yaa pam maa ku tooi taɣi chɛrisa din tahiri yirina malfa noya ni, amaa ka bɛ lee tooi mali li ni di gu ka taɣi ka che barina binshɛŋa din tia dii bi yaɣi lala kamani ŋmɛri bee binyahi shɛŋa bɛ ni labi bahi na.

Face shield shɛli din guri ka taɣiri barina binyɛra din chani ni yaa pam (Ballistic face shield) nyɛla bɛ ni mali shɛli ni di taɣi bee n-gbarigi bɔmpi chɛrisa bee chɛrisa din yirina ban ye bomb suits ka mali maʒin' kara tumdi tuma sani. United State of America nim "Department of Defence" nyɛla ban zaŋ ban ye li nina mini bɛ ninni gubu ka che barina shɛŋa din nyɛ "ballistic" la m-pahi bɛ "PEO Soldier program" la ni.

 Ya mebo 

 Yulimi ŋɔ gba 

 Kundivihira 

Pubu:Alaafee
Pubu:E-Class
Pubu:COVID-19 doro
Pubu:Coronavirus